**Hozzájáruló nyilatkozat**

**a személyes adatok kezeléséhez és az alumni regisztrációhoz**

**Adatkezelő**:

• Adatkezelő: Miskolci Egyetem (továbbiakban „Egyetem”)

• Székhely: 3515 Miskolc-Egyetemváros

• Telefon: + 36 46 565 111

• Honlap: https://www.uni-miskolc.hu

• Adatvédelmi tisztviselő: Dr. Tóth Gergő József

• E-mail: adatvedelem@uni-miskolc.hu

**Az adatkezelés célja**: Az Egyetem végzett hallgatóihoz köthető e-mail címeknek a felhasználása és kezelése kizárólag az alumni közösséggel összefüggésben lévő kommunikációs, kapcsolatfelvételi és tájékoztatási célok érdekében történik. Továbbá, az adatkezelés egyben tartalmazza a végzett hallgatók felhasználói fiókjának és tárhelyének a létrehozását az alumni közösségi platformon, illetve a Neptun – illetve jogelőd tanulmányi ügyintézési - rendszerből átvett, illetve a megadott személyes adatok feltöltését az alumni platformra. A különböző alumni és egyetemi rendezvényeken történő részvétellel hozzájárul, hogy Önről, mint Résztvevőről a rendezvények alkalmával képi, video- és hangfelvételek készüljenek, amelyek kapcsán az Egyetem a résztvevő tekintetében térben, időben, és felhasználási módban korlátlan, átruházható felhasználási jogosultságot szerez. Az Egyetem a Résztvevő relációjában korlátozás nélkül jogosult a megjelenítés hasznosítására, felhasználására, többszörözésére, közzétételére, átdolgozására, nyilvánosságra hozatalára, nyilvánossághoz közvetítésére anélkül, hogy a Résztvevő részére ezért bármilyen módon ellenszolgáltatást kellene nyújtania. A Résztvevő semmilyen követeléssel nem élhet az Egyetemmel, illetve a kifejezetten az Egyetem felkérésére dolgozó fotós, videós, vagy sajtómunkatárssal szemben.

**Az adatkezelés jogalapja**: az érintett hozzájárulása. GDPR 6. cikk (1.) bekezdés a) pont.

A Ptk. 2:48. § a következőképpen rendelkezik:

(1) Képmás vagy hangfelvétel elkészítéséhez és felhasználásához az érintett személy hozzájárulása szükséges.
(2) Nincs szükség az érintett hozzájárulására a felvétel elkészítéséhez és az elkészített felvétel felhasználásához tömegfelvétel és nyilvános közéleti szereplésről készült felvétel esetén.

**Személyes adatok tárolásának időtartama:** a hozzájárulás visszavonásáig, de legkésőbb az alumni tagság megszűnéséig.

**Tájékoztatás az érintett jogairól:**

Tudomásom van arról, hogy jogom van kérelmezni az Adatkezelőtől a rám vonatkozó személyes adatokhoz való hozzáférést, azok helyesbítését, törlését vagy kezelés korlátozását, és tiltakozhatok az ilyen személyes adatok kezelése ellen, valamint jogom van az adathordozhatósághoz.

Az Érintett (Résztvevő) tiltakozhat olyan képek közzététele ellen, amikor a fényképen kizárólag csak az Érintett (Résztvevő) látható, tehát ami Őt mutatja be egyediesítve. Ekkor az Adatkezelő törli a felvételt.

Tudomásom van arról és elfogadom, hogy az adatkezelési hozzájárulásomat bármely időpontban jogom van ingyenesen visszavonni. A visszavonás a Miskolci Egyetemhez intézett írásbeli nyilatkozattal kezdeményezhető. A visszavonás nem érinti – a hozzájárulás visszavonása előtt – végrehajtott adatkezelés jogszerűségét.

Tudomásom van továbbá azon jogomról, hogy jogsérelem esetén bírósághoz fordulhatok (a pert a választásom szerint a lakóhelyem vagy tartózkodási helyem szerint illetékes törvényszék előtt is megindíthatom), valamint a Nemzeti Adatvédelmi és Információszabadság Hatósághoz (1055, Budapest, Falk Miksa utca 9-11., tel.: 06-1-391-1400, honlap URL címe: [http://naih.h](http://naih.hu/)u, elektronikus levelezési cím: ugyfelszolgalat@naih.hu ) is fordulhatok és panaszt nyújthatok be.

**A fenti információkat és tájékoztatást tudomásul vettem, és kijelentem, hogy jelen hozzájáruló nyilatkozatomban megjelölt célú és időtartamú adatkezeléshez önkéntesen, minden külső befolyás nélkül, kifejezetten hozzájárulok.**